ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 31/2561เรื่อง หลักเกณฑ์ในรายละเอียดเกี่ยวกับ การให้บริการออกแบบการลงทุน อาศัยอํานาจตามความในข้อ 5(1) ประกอบกับข้อ 7 ข้อ 13 ข้อ 28 ข้อ 30 และข้อ 46 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 และข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 51/2558 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 13 กรกฎาคม พ.ศ. 2558 และข้อ 12 และข้อ 25/1 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 6/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 7) ลงวันที่ 9 กุมภาพันธ์ พ.ศ. 2560 และข้อ 31 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 18/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 9) ลงวันที่ 20 กุมภาพันธ์ พ.ศ. 2560 สํานักงานออกประกาศไว้ดังต่อไปนี้ ข้อ ๑ ในประกาศนี้ คําว่า "ผู้แนะนําการลงทุน" และ "ผู้วางแผนการลงทุน" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน คําว่า "ผู้จัดการกองทุน" และ "นักวิเคราะห์การลงทุน" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน แต่ไม่รวมถึงผู้ที่ได้รับความเห็นชอบการเป็นบุคลากรดังกล่าวด้วยคุณสมบัติการดํารงตําแหน่งผู้จัดการ หรือตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับการลงทุน หรือสายงานที่เกี่ยวกับตลาดทุน แล้วแต่กรณี "การให้บริการออกแบบการลงทุน" หมายความว่า การให้คําแนะนําและกําหนดแผนการลงทุน ไม่ว่าจะมีการรับบริหารจัดการทรัพย์สิน (portfolio management) หรือไม่ก็ตาม ทั้งนี้ ภายในขอบเขตของการประกอบธุรกิจหลักทรัพย์หรือธุรกิจสัญญาซื้อขายล่วงหน้าตามประเภทของใบอนุญาตที่ผู้ประกอบธุรกิจได้รับ "ระบบอิเล็กทรอนิกส์" หมายความว่า ระบบอิเล็กทรอนิกส์ที่ช่วยในการวิเคราะห์และคัดเลือกผลิตภัณฑ์ทางการเงินเพื่อประกอบการให้บริการออกแบบการลงทุนข้อ ๒ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ในส่วนที่เกี่ยวกับการประกอบธุรกิจในฐานะผู้มีวิชาชีพ โครงสร้างการบริหารจัดการ ระบบงานและบุคลากร การติดต่อและให้บริการแก่ลูกค้า และการโฆษณาและการส่งเสริมการขาย ในเรื่องการให้บริการออกแบบการลงทุน ให้เป็นไปในแนวทางเดียวกันข้อ ๓ ในกรณีที่ผู้ประกอบธุรกิจประสงค์จะแสดงให้เห็นว่ามีการให้บริการออกแบบการลงทุนภายใต้ระบบงานตามข้อ 5 ผู้ประกอบธุรกิจต้องมีระบบงานที่ได้รับความเห็นชอบจากสํานักงานข้อ ๔ ให้ผู้ประกอบธุรกิจที่ประสงค์จะขอรับความเห็นชอบระบบงานในการให้บริการออกแบบการลงทุน ยื่นคําขอรับความเห็นชอบต่อสํานักงาน พร้อมเอกสารหลักฐานตามแนวทางและวิธีการที่จัดไว้บนเว็บไซต์ของสํานักงาน ให้สํานักงานพิจารณาคําขอรับความเห็นชอบตามวรรคหนึ่งภายใน 30 วันนับแต่วันที่สํานักงานได้รับคําขอและเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๕ ระบบงานในการให้บริการออกแบบการลงทุนที่จะได้รับความเห็นชอบ ต้องมีลักษณะครบถ้วนดังต่อไปนี้ (1) มีกระบวนการติดต่อและให้บริการแก่ลูกค้าในเรื่องดังนี้ (ก) การสํารวจและทําความเข้าใจลูกค้า (explore & understand) เพื่อให้ได้มาซึ่งข้อมูลที่เพียงพอเกี่ยวกับฐานะทางการเงิน ผลการประเมินระดับความเสี่ยงที่ลูกค้ายอมรับได้ และเป้าหมายในการลงทุนของลูกค้า (ข) การกําหนดโครงสร้างการลงทุน (portfolio construction) โดยจัดสรรและกําหนดสัดส่วนการลงทุนหรือการทําธุรกรรมในผลิตภัณฑ์ในตลาดทุนที่เหมาะสม (asset allocation) และสอดคล้องกับผลการประเมินระดับความเสี่ยงที่ลูกค้ายอมรับได้ และเป้าหมายในการลงทุนของลูกค้า (ค) การดําเนินการเพื่อประโยชน์ในการลงทุนตามแผนจัดสรรการลงทุน (portfolio implementation) ซึ่งมีการคัดเลือกผลิตภัณฑ์ที่เหมาะสม และคํานึงถึงประโยชน์ของลูกค้าเป็นสําคัญ โดยใช้ระบบอิเล็กทรอนิกส์ (ง) การดําเนินการเพื่อประโยชน์ในการติดตามและปรับปรุงการลงทุน (monitoring & rebalancing) ให้สอดคล้องกับผลการประเมินระดับความเสี่ยงที่ลูกค้ายอมรับได้ และเป้าหมายในการลงทุนของลูกค้า โดยใช้ระบบอิเล็กทรอนิกส์ (จ) การรายงานภาพรวมการลงทุนของลูกค้า (consolidated reporting) โดยจัดทําและจัดส่งรายงานการลงทุนให้กับลูกค้าอย่างสม่ําเสมอ เพื่อให้ลูกค้ามีข้อมูลที่เพียงพอต่อการติดตามผลการดําเนินงาน รวมถึงการทบทวนและประเมินคุณภาพของการให้บริการ (2) มีระบบอิเล็กทรอนิกส์เพื่อรองรับการดําเนินการตาม (1) (ค) และ (ง) ซึ่งต้องเป็นไปเพื่อประโยชน์สูงสุดของผู้ลงทุน ทั้งนี้ ต้องจัดให้มีบุคลากรเพื่อมีส่วนร่วมในการกําหนดกระบวนการและปัจจัยในการคัดเลือกผลิตภัณฑ์ในตลาดทุนของระบบดังกล่าว ดังนี้ (ก) ในกรณีที่มีการรับบริหารจัดการทรัพย์สินให้กับลูกค้าต้องจัดให้มีผู้จัดการกองทุน นักวิเคราะห์การลงทุน หรือผู้ที่มีความรู้ความสามารถเทียบเท่ากับบุคคลดังกล่าวที่สํานักงานยอมรับ (ข) ในกรณีที่ไม่มีการรับบริหารจัดการทรัพย์สินให้กับลูกค้าต้องจัดให้มีผู้แนะนําการลงทุน ผู้วางแผนการลงทุน ผู้จัดการกองทุน นักวิเคราะห์การลงทุน หรือผู้ที่มีความรู้ความสามารถเทียบเท่ากับผู้จัดการกองทุนหรือนักวิเคราะห์การลงทุนที่สํานักงานยอมรับ (3) ในกรณีที่ผู้ประกอบธุรกิจสามารถให้บริการซื้อ ขาย หรือเปลี่ยนแปลงทรัพย์สินที่ลงทุน ภายในขอบเขตของการประกอบธุรกิจตามประเภทของใบอนุญาตที่ผู้ประกอบธุรกิจได้รับ ผู้ประกอบธุรกิจต้องได้รับความยินยอมจากลูกค้าก่อนให้บริการดังกล่าวทุกครั้ง เว้นแต่เป็นกรณีใดกรณีหนึ่งดังนี้ (ก) การให้บริการโดยผู้ประกอบธุรกิจที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล (ข) การให้บริการโดยมีวัตถุประสงค์เพื่อให้กลับไปอยู่ในสัดส่วนการลงทุน (asset allocation) ตามแผนจัดสรรการลงทุนของลูกค้าที่กําหนดไว้ล่วงหน้า (4) มีการแบ่งแยกหน่วยงานที่ให้บริการซื้อขาย (distribution) ผลิตภัณฑ์ในตลาดทุนกับหน่วยงานที่รับผิดชอบการกําหนดกระบวนการและปัจจัยในการคัดเลือกผลิตภัณฑ์ในตลาดทุนของระบบอิเล็กทรอนิกส์อย่างชัดเจน (5) ในกรณีที่มีการเปลี่ยนแปลงลักษณะ ขอบเขต หรือเงื่อนไขในการให้บริการอย่างมีนัยสําคัญ ผู้ประกอบธุรกิจต้องแจ้งลูกค้าเพื่อทบทวนหรือปรับปรุงข้อตกลงในการให้บริการกับลูกค้าทันที (6) มีการจัดส่งรายงานข้อมูลในการให้บริการต่อสํานักงานตามแบบและวิธีการที่จัดไว้บนเว็บไซต์ของสํานักงานข้อ ๖ ในกรณีที่ผู้ประกอบธุรกิจประสงค์จะเปลี่ยนแปลงระบบงานตามข้อ 5(1) หรือ (2) ไปจากที่เคยแสดงไว้ต่อสํานักงานอย่างมีนัยสําคัญ ต้องยื่นขอรับความเห็นชอบต่อสํานักงานล่วงหน้าอย่างน้อย 30 วันก่อนวันที่จะมีการเปลี่ยนแปลง และหากสํานักงานไม่ทักท้วงภายในระยะเวลาดังกล่าวให้ถือว่าได้รับความเห็นชอบตั้งแต่วันครบกําหนดระยะเวลานั้นข้อ ๗ ในกรณีที่ผู้ประกอบธุรกิจเป็นบุคคลที่ได้รับความเห็นชอบการให้บริการออกแบบการลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดการจัดการลงทุนโดยการให้บริการออกแบบการลงทุนที่ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคล และต่อมาได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล ให้ถือว่าผู้ประกอบธุรกิจดังกล่าวได้รับความเห็นชอบระบบงานในการให้บริการออกแบบการลงทุนตามประกาศนี้ นับแต่วันที่ได้รับใบอนุญาตดังกล่าวข้อ ๘ สํานักงานอาจสั่งเพิกถอนการให้ความเห็นชอบได้เมื่อ (1) การให้บริการไม่เป็นไปตามรายละเอียดที่แสดงไว้ในข้อ 5 (2) ผู้ประกอบธุรกิจไม่ดําเนินการตามที่กําหนดในข้อ 6 (3) การให้บริการอาจก่อให้เกิดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้างข้อ ๙ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 5 กรกฎาคม พ.ศ. 2561 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์